पर्यावरण संरक्षण के लिए पौधरोपण जरूरी
मुरैना | वृक्ष हमारे जीवन में महत्वपूर्ण भूमिका निभाते हैं। लोगों को अधिक से अधिक पौधे रोपकर उनका लालन-पालन करना चाहिए जिससे पर्यावरण को स्वच्छ रखा जा सके। यह बात संयुक्त संचालक लोक शिक्षण संभाग ग्वालियर शितांशु शुक्ला ने शाउमावि रिठौराकलां में आयोजित पौधरोपण कार्यक्रम में कही। इस अवसर पर सहायक संचालक लोक शिक्षण संभाग ग्वालियर डा.दीपक पांडे, एडीपीसी आरएमएसए मुरैना एके पाठक मौजूद रहे।
रिठौराकलां स्कूल प्रांगण में 70 पौधों का रोपण किया गया। स्कूल प्राचार्य एसएस तिवारी ने बताया कि कलेक्टर के निर्देश पर स्कूल में फूलदार पौधे तथा किचिन गार्डन का निर्माण कराया गया है।
hin_Deva hin_Deva hin_Deva